turjo4nis/wikipedia-bn-dump-20250701 huggingface dataset:
আবদুল হাফিজ (সাহিত্যিক)

আবদুল হাফিজ (১৯০৭-১৯৯৪) ছিলেন একজন বাংলাদেশী লেখক, প্রাবন্ধিক এবং সাংবাদিক। তার অবদানের স্বীকৃতি স্বরূপ ১৯৭৭ সালে তাকে অনুবাদক হিসেবে বাংলা একাডেমী পদক প্রদান করা হয়।

প্রথম জীবন 
আবদুল হাফিজের জন্ম ডিসেম্বর ১৯০৭ সালে ব্রিটিশ রাজ্যের পূর্ববাংলার ব্রাহ্মণবাড়িয়া জেলার নবীনগর উপজেলার লক্ষ্মীপুরে। তার পিতা মুন্সী আফতাবউদ্দীন ছিলেন পারস্য ভাষার পণ্ডিত। তিনি ঢাকা বিশ্ববিদ্যালয়ে পড়াশোনা করেছিলেন। বিশ্ববিদ্যালয়ে তিনি ফুটবল দলের সদস্য ছিলেন।

কর্মজীবন 
আবদুল হাফিজ ডিসেম্বর ১৯৩৩ সালের কলকাতা পুলিশ বাহিনীতে সাব-ইন্সপেক্টর পদে যোগ দিয়েছিলেন। ভারত বিভাজনের সময় তিনি এমএ শেষ বর্ষে ছিলেন। পূর্ব পাকিস্তানে চলে যান এবং পাকিস্তান পুলিশ বাহিনীতে যোগ দেন। ১৯৫০ সাল থেকে ১৯৬৩ সাল পর্যন্ত তিনি গোয়েন্দা শাখার উপ-সুপারিন্টেন্ডেন্ট হিসাবে দায়িত্ব পালন করেন। ১৯৬৩ সালে তাকে অতিরিক্ত সুপারিনটেনডে পদোন্নতি দেওয়া হয়। তিনি স্বেচ্ছায় পুলিশ বাহিনী থেকে অবসর গ্রহণ করেন। তিনি ১৯৬৬ থেকে ১৯৬৮ সাল পর্যন্ত ফ্র্যাংকলিন বুক প্রোগ্রামের প্রধান সম্পাদক ছিলেন। তিনি দৈনিক ইত্তেফাকের সাথে যোগ দেন এবং তোফাজ্জল হোসেন মানিক মিয়ার রচনা সম্পাদনা করেন। তিনি বিদেশী বই বাংলায় অনুবাদ করতেন। ১৯৭৭ সালে তার অনুবাদ কাজের জন্য তিনি বাংলা একাডেমি সাহিত্য পুরস্কারে ভূষিত হন। ১৯৮৮ সালে আবদুল হাফিজ তার পিতা ও তার নিজ নামে বাংলাদেশ এশিয়াটিক সোসাইটিতে একটি ট্রাস্ট ফান্ড প্রতিষ্ঠা করেন। এ ট্রাস্ট ফান্ডের উদ্দেশ্য হলো এতদঞ্চলে অসাম্প্রদায়িক সাংস্কৃতিক ঐতিহ্য হিসেবে ফারসি চর্চাকে উৎসাহ প্রদান করা। তিনি ১৯৭৮ থেকে ১৯৯৪ সাল পর্যন্ত সপ্তাহিক রব্বারের প্রতিষ্ঠাতা সম্পাদক ছিলেন।

মরণ 
১৯৯৪ সালের ৩০ অক্টোবর তিনি মারা যান।

আরও দেখুন 

 বাংলা একাডেমি সাহিত্য পুরস্কার বিজয়ীদের তালিকা (১৯৭০-৭৯)
 কাজী আফসারউদ্দীন আহমদ
 আসকার ইবনে শাইখ

তথ্যসূত্র

বহিঃসংযোগ 

 এ পর্যন্ত বাংলা একাডেমি পুরস্কারপ্রাপ্ত সাহিত্যিকের তালিকা  - বাংলা একাডেমি

বাংলাদেশী সাংবাদিক
বাংলাদেশী অনুবাদক
অনুবাদ সাহিত্যে বাংলা একাডেমি সাহিত্য পুরস্কার বিজয়ী
ব্রাহ্মণবাড়িয়া জেলার ব্যক্তি
১৯৯৪-এ মৃত্যু
১৯০৭-এ জন্ম
বাংলাদেশী পুরুষ লেখক
২০শ শতাব্দীর সাংবাদিক
বাঙালি লেখক
বাংলাদেশী পুলিশ কর্মকর্তা
বাংলা একাডেমি সাহিত্য পুরস্কার বিজয়ী
২০শ শতাব্দীর বাংলাদেশী লেখক
২০শ শতাব্দীর অনুবাদক
অ্যান্ডটিভি

অ্যান্ডটিভি (বা এন্ডটিভি) হলো হিন্দি ভাষার বিনোদনকারী চ্যানেল যার মালিক জি এন্টারটেইনমেন্ট এন্টারপ্রাইজ। ২ মার্চ ২০১৫ সালে চ্যানেলটি উন্মুক্ত করা হয় জিএল গ্রুপ থেকে এবং ২ মার্চ ২০১৫ সালে এর প্রচার শুরু হয়।

প্রোগ্রামিং

তথ্যসূত্র

বহিঃসংযোগ 
 
 ওজি-এ অ্যান্ডটিভি 

২০১৫-এ প্রতিষ্ঠিত টেলিভিশন চ্যানেল ও স্টেশন
জি এন্টারটেইনমেন্ট এন্টারপ্রাইজ
এসেল গ্রুপ
হিন্দি ভাষার টেলিভিশন স্টেশন
ভারতের হিন্দি ভাষার টেলিভিশন চ্যানেল
মুম্বইয়ের টেলিভিশন স্টেশন
২০১৫-এ ভারতে প্রতিষ্ঠিত
ঈদের রান্না

মুসলিম বিশ্বে প্রতিবছর উদ্‌যাপিত হয় ঈদুল ফিতর ও ঈদুল আযহা। উভয় উৎসবে দেশ ও স্থানীয় অঞ্চলেভেদে নির্দিষ্ট রান্না হয়।

ঈদুল ফিতরের রান্না 
ঈদুল ফিতর রমজানের খুশির সমাপ্তি (যা আল্লাহর রহমত বয়ে আনে) উদ্‌যাপন করে এই উপলক্ষে প্রচুর পরিমাণে মিষ্টি খাবার খাওয়ার কারণে "মিষ্টি ঈদ" নামেও পরিচিত। বাংলাদেশ, ব্রুনাই, পাকিস্তান, ইরান, ইন্দোনেশিয়া, ভারত, মালয়েশিয়া এবং আরব বিশ্বে ধর্মীয় প্রথা অনুযায়ী ঈদ উদ্‌যাপনের জন্য ঐতিহ্যবাহী খাবার রয়েছে। ঈদুল ফিতরের নাস্তায় থাকে বেশ কিছু মিষ্টান্ন আইটেম। এসবের মধ্যে উল্লেখযোগ্য হলো দুধ দিয়ে তৈরি সেমাই। দুধে আলাদাভাবে রান্না করা সেমাই ও খেজুরও ঈদের নামাজ পড়ার আগে নাস্তা হিসাবে খাওয়া হয়। উপসাগরীয় অঞ্চলে বালালীত নামে আরেকটি ভিন্ন জনপ্রিয় মিষ্টান্ন রয়েছে।

স্থানীয় সংস্কৃতি উপর নির্ভর করে, রান্নার ধরন এবং প্রকারভেদগুলি পরিবর্তিত হয় তবে তা সবসময় মিষ্টি জাতীয় খাবার হয়। বাংলার চমচম, কালোজাম এবং বিভিন্ন ধরনের কেকের পাশাপাশি রসমালাই জনপ্রিয়। এগুলি কেবল ঘরের অভ্যন্তরেই খাওয়া হয় না, ঈদুল ফিতরের সময় আত্মীয়স্বজন এবং বন্ধুবান্ধবদের বাসায় বেড়াতে যাওয়ার সময় তা উপহার হিসেবে নেয়া হয়। তুরস্কে বাকলাভা এবং অন্যান্য মণ্ড জাতীয় মিষ্টি খাওয়া হয়। ইন্দোনেশিয়ার ঈদের সময় সাধারণত কেতুপাত পরিবেশন করা হয়।

ঈদুল আযহার রান্না 
কোরবানির ঈদ হল "নোনতা ঈদ"। কারণ ঈদুল ফিতরের সময় যে খাবারগুলি পরিবেশন করা হয় সেগুলি মূলত মসলাদার। এই ঈদে বেশীর ভাগ খাবার মাংসের হয়, তবে মাংসের ধরন জবেহকৃত পশুর উপর নির্ভর করে। বন্ধুবান্ধব, আত্মীয়স্বজন এবং সমাজের দরিদ্রদের যে উপহার দেওয়া হয় তার মধ্যে রয়েছে জবাই করা পশুর গোশত। জবাইকৃত পশুর ভাজি করা যকৃৎ প্রাতঃরাশ হিসাবে খাওয়া হয় এবং বিভিন্ন খাবারের মধ্যে বিভিন্ন রকমের কাবাব (হাড়হীন মাংস যা মশানো এবং ভাজা), হালিম, কোরমা এবং অন্যান্য বিভিন্ন কিছু রয়েছে। পোলাও এবং বিরিয়ানিরসহ গরুর মাংস ও সাদা ভাত দক্ষিণ এশিয়ায় খুব জনপ্রিয়।

কোকোরেচ, যা অন্ত্র (নাড়িভুঁড়ি) থেকে তৈরি, তুরস্ক এবং অন্যান্য বালকান মুসলিম সম্প্রদায়ের মধ্যেও খাওয়া হয় যা সেসব অঞ্চলে এটি খুব জনপ্রিয়।

কোমল পানীয় এই উভয় উৎসবের সময় জনপ্রিয় পানীয়।

আরও দেখুন 
 হালাল

তথ্যসূত্র 

মধ্যপ্রাচ্যীয় রন্ধনশৈলী
দক্ষিণ এশীয় রন্ধনশৈলী
ঈদ
রান্নার কৌশল অনুযায়ী খাবার
মিষ্টান্ন
চিনির মিষ্টান্ন
কনফেকশনারি
জিবাল

জিবাল () নামটি আরবদের দেওয়া উমাইয়া এবং আব্বাসীয় খিলাফতের অধীন পশ্চিমা ইরানে অবস্থিত একটি অঞ্চল এবং প্রদেশের নাম।

এই নামের অর্থ "পর্বতমালা", যা "জাবাল" (পর্বত, পাহাড়) শব্দের বহুবচন এবং এটি জাগরোসের পর্বতময় প্রকৃতিকে নির্দেশ করে। দ্বাদশ থেকে চতুর্দশ শতাব্দীর মাঝামাঝি সময়ে জিবাল নামটি কার্যতপক্ষে ব্যবহৃত হত না এবং এটি মেসোপোটেমিয়ার "আরব ইরাক" থেকে ইরাক আজামি ("পারস্যিক ইরাক")কে আলাদাভাবে বুঝাতে গিয়ে ভুলক্রমে এসেছে।  অঞ্চলটির কখনই নির্দিষ্ট কোন সীমানা ছিলনা কিন্তু এর চারপাশ ঘিরে পূর্বে ছিল মারানজাব মরুভূমি, দক্ষিণে ফারস প্রদেশ এবং খুজিস্তান, দক্ষিণ-পশ্চিম এবং পশ্চিমে ইরাক, উত্তর-পশ্চিমে আজারবাইজান।

দশম শতাব্দীতে আব্বাসীয়রা এর ওপর কর্তৃত্ব হারানোর পুর্বে জিবাল একটি আলাদা প্রদেশ ছিল এবং এর রাজধানী ছিল রেই। যদিও নবম শতাব্দীর অধিকাংশ সময় জুড়ে অঞ্চলটি স্থানীয় স্বাধীন জুলাফিয় রাজবংশ কর্তৃক শাসিত হয়েছিল। দশম শতাব্দীর শেষভাগ এবং একাদশ শতাব্দীর শুরুর দিকে জিবলের বড় অংশ বাইড আমিরাতে পরিণত হয়, যখন এর দক্ষীণ অংশ কাকুইয়দের অধীন ছিল।

জিবাল এবং আজারবাইজানকে পাহলা অঞলের (ফাহলা) অংশ বলে মনে করা হত। পাহলা নামটি পাহলাভিয়াত (কবিতা) এবং পাহলাভির সাথে সম্পর্কিত।

তথ্যসূত্র

উৎস
 
 
ইরানের ঐতিহাসিক অঞ্চল
মিশন মঙ্গল

মিশন মঙ্গল () হচ্ছে ২০১৯ সালে মুক্তিপ্রাপ্ত একটি ভারতীয় হিন্দি-ভাষার বিজ্ঞান কল্পনির্ভর স্পেস-থ্রিলার চলচ্চিত্র। চলচ্চিত্রটি পরিচালনা করেছেন জগন শক্তি ও যৌথভাবে প্রযোজনা করেছেন ক্যাপ অফ গুড ফিল্মস, হোপ প্রোডাকশন, ফক্স স্টার স্টুডিওস, অরুণা ভাটিয়া ও অনিল নাইডু। চলচ্চিত্রটিতে অভিনয় করেছেন অক্ষয় কুমার, বিদ্যা বালান, তাপসী পান্নু, নিত্যা মেনন, কীর্তি কুলহারি, শারমান জোশি, এইচ. জি দত্তত্রিয়া ও সোনাক্ষী সিনহা এবং এটি ভারতীয় মহাকাশ গবেষণা সংস্থার বিজ্ঞানীদের ঘটনা নিয়ে নির্মিত, যারা মঙ্গল অভিযানে অবদান রেখেছেন, যা ভারতের বাজারজাত প্রথম আন্তগ্রহ অভিযান।

প্রিন্সিপাল ফটোগ্রাফি ২০১৮ সালের নভেম্বরে চলচ্চিত্রটি শুরু করে, এবং এটি ২০১৯ সালের ১৫ আগস্ট প্রেক্ষাগৃহে মুক্তির তারিখ নির্ধারণ করা হয়। ২০১৮ সালের নভেম্বরে, চলচ্চিত্র নির্মাতা রাধা বরধ্বজ চলচ্চিত্রটির নির্মাণকারীদের বিরুদ্ধে কপিরাইট লঙ্ঘনের অভিযোগে একটি মামলা করেন।

অভিনয় 
 অক্ষয় কুমার - রাকেশ ধাওয়ান
 বিদ্যা বালান - তারা শিন্দে
 বিক্রম গোখলে - ভারতীয় মহাকাশ গবেষণা সংস্থা (ইসরো)-এর পরিচালক
 সোনাক্ষী সিনহা - একা গান্ধী
 তাপসী পান্নু - কৃতিকা আগারওয়ালা
 নিত্যা মেনন - বর্ষা পিল্লাই
 কীর্তি কুলহারি - নেহা সিদ্দিক্কী
 শারমান জোশি - পরমেশ্বর নাইডু
 এইচ. জি. দত্তত্রিয়া - অনন্ত আয়ার
 সঞ্জয় কাপুর - সুনীল শিন্দে
 দীলিপ তাহিল - রুপার্ট দেসাই
 মোহাম্মেদ জিসান আইয়ুব - হৃশি আগারওয়াল
 পূরাব কোহলি - বিবেক পিল্লাই
 মোহন কাপুর - স্বামী
 অর্জুন কাপুর - রিপোর্টার
 রোহান জোশি - দিলীপ শিন্দে
 কাশ্মীরা পরদেশী - অনন্যা শিন্দে

প্রযোজনা 
২০১৮ সালে ৫ নভেম্বর, কাকতালীয়ভাবে ২০১৩ সালের ৫ নভেম্বরের এই দিনেই মঙ্গল অভিযান চালু করা হয়, মিশন মঙ্গল ঘোষণা করা হয়। পরে প্রিন্সিপাল ফটোগ্রাফি নভেম্বরের মাঝামাঝি সময়ে চলচ্চিত্রটি শুরু করে। ফেব্রুয়ারির শুরুর দিকে, পান্নু তার শুটিংয়ের সময়-সূচি শেষ করেন। শক্তি প্রথমে অক্ষয় কুমার ও বিদ্যা বালান অভিনীত ভূমিকাটির জন্য মোহনলাল ও শ্রীদেবীকে ঠিক করেছিলেন। তিনি কুমারকে কাহিনী উল্লেখ করেন, যখন তিনি কেসারি চলচ্চিত্রের চিত্রায়ণে।

বাজারজাতকরণ ও মুক্তি 
২০১৯ সালের ৪ জুলাই, কুমার চলচ্চিত্রটির ফার্স্ট লুক পোস্টার উন্মোচন করেন। ২০১৯ সালের ৯ জুলাই ফক্স স্টার স্টুডিওস কর্তৃক চলচ্চিত্রটির অফিসিয়াল টিজার মুক্তি দেওয়া হয়। ২০১৯ সালের ১৮ জুলাই চলচ্চিত্রটির প্রথম অফিসিয়াল ট্রেলার প্রকাশ করে ফক্স স্টার স্টুডিওস কর্তৃপক্ষ। ২০১৯ সালের ৮ আগস্ট ফক্স স্টার স্টুডিওস কর্তৃক এটির দ্বিতীয় আনুষ্ঠানিক ট্রেলার প্রকাশ করা হয়।

চলচ্চিত্রটির ১২৭ মিনিটের দৈর্ঘ্য ব্রিটিশ বোর্ড অফ ফিল্ম ক্লাসিফিকেশন কর্তৃক প্রত্যয়িত হয়
এবং এটি ২০১৯ সালের ১৫ আগস্ট প্রেক্ষাগৃহে মুক্তি দেওয়া হয়।

সংগীত

তথ্যসূত্র

বহিঃসংযোগ 

 মিশন মঙ্গল বলিউড হাঙ্গামা-এ

২০১০-এর দশকের চলচ্চিত্র
ভারতীয় চলচ্চিত্র
হিন্দি ভাষার চলচ্চিত্র
ভারতীয় নাট্য চলচ্চিত্র
সত্য ঘটনা অবলম্বনে নাট্য চলচ্চিত্র
২০১৩-এর পটভূমিতে চলচ্চিত্র
ফক্স স্টার স্টুডিওসের চলচ্চিত্র

২০১৯-এর চলচ্চিত্র
২০১০-এর দশকের হিন্দি ভাষার চলচ্চিত্র
হিন্দি ভাষার নাট্য চলচ্চিত্র
ভারতীয় বৈজ্ঞানিক কল্পকাহিনীর চলচ্চিত্র
আবদুল হাফিজ (দ্ব্যর্থতা নিরসন)

আবদুল হাফিজ বা আব্দুল হাফিজ বলতে যাদেরকে বোঝানো হতে পারে;

 আবদুল হাফিজ -লেফটেন্যান্ট জেনারেল আবদুল হাফিজ (জন্ম: ১৯৫৭) বাংলাদেশ সেনাবাহিনীর একজন অবসরপ্রাপ্ত লেফটেন্যান্ট জেনারেল।
 আবদুল হাফিজ (সাহিত্যিক) -(১৯০৭-১৯৯৪) ছিলেন একজন বাংলাদেশী লেখক, প্রাবন্ধিক এবং সাংবাদিক। ১৯৭৭ সালে তাকে অনুবাদক হিসেবে বাংলা একাডেমী পদক প্রদান করা হয়।
 আব্দুল হাফিজ - বাংলাদেশের নীলফামারী জেলার একজন রাজনীতিবিদ। তিনি পঞ্চম জাতীয় সংসদের সংসদ সদস্য।

আরোও দেখুন 

 আবদুল হাফিজ কারদার -(জন্ম: ১৭ জানুয়ারি, ১৯২৫ - মৃত্যু: ২১ এপ্রিল, ১৯৯৬) তৎকালীন ব্রিটিশ ভারতের লাহোরে জন্মগ্রহণকারী পাকিস্তানের বিশিষ্ট আন্তর্জাতিক ক্রিকেটার ছিলেন।
 আবদুল হাফিজ খান -একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত।
মীজানুর রহমান (দ্ব্যর্থতা নিরসন)

মীজানুর রহমান বলতে যাদেরকে বোঝানো হতে পারে;

 মীজানুর রহমান - (জ. ১৯ ফেব্রুয়ারি ১৯৩১- মৃ. ২৬ জুন ২০০৫) বাংলাদেশের একজন সাহিত্যিক, সম্পাদক এবং লেখক।
 মীজানুর রহমান (শিক্ষাবিদ) -অধ্যাপক ড. মীজানুর রহমান জগন্নাথ বিশ্ববিদ্যালয়ের চতুর্থ উপাচার্য।

আরোও দেখুন 

 মিজানুর রহমান (দ্ব্যর্থতা নিরসন)
শান্তিনগর

শান্তিনগর বাংলাদেশের রাজধানী ঢাকায় অবস্থিত একটি এলাকা। এলাকাটি পল্টন থানাধীন ঢাকা দক্ষিণ সিটি কর্পোরেশনের অন্তর্ভুক্ত। ঢাকা শহরের অন্যতম ব্যস্ততম অঞ্চল। এর পাশের অঞ্চলগুলি হলো বেইলি রোড, মগবাজার, পল্টন, রাজারবাগ এবং কাকরাইল। শান্তিনগরে প্রচুর দোকান, ঔষধ প্রস্তুতি ও ব্যবহার বিজ্ঞান, রেস্তোরাঁ ও সেলুন পাওয়া যাবে।

ইতিহাস ও বিবরণ 
১৯৫২ সালে মোট সাড়ে সাত বিঘা জমির ওপর শান্তিনগর বাজার প্রতিষ্ঠিত হয়। শান্তিনগর বাজারের সামনে উন্মুক্ত স্থানে একটি সুপার মার্কেট দেওয়া হয়। বর্তমানে শান্তিনগর কাঁচাবাজরের মোট আয়তন পাঁচ বিঘা। কাঁচাবাজারের মধ্যে মোট দোকানের সংখ্যা রয়েছে ৫০০টি। আর সুপার মার্কেটে রয়েছে ১০৩টি দোকান। সব মিলিয়ে শান্তিনগর বাজারে ছয় শতাধিক দোকান রয়েছে।

শিক্ষা প্রতিষ্ঠান 

 হাবীবুল্লাহ্‌ বাহার কলেজ 
 গ্রিন বাড স্কুল

তথ্যসূত্র 

ঢাকার পাড়া
শাহজাদপুর, ঢাকা

শাহজাদপুর বাংলাদেশের রাজধানী ঢাকায় অবস্থিত একটি এলাকা। এলাকাটি ঢাকা উত্তর সিটি কর্পোরেশনের অন্তর্ভুক্ত ১৮ নম্বর ওয়ার্ড। শাহজাদপুর অঞ্চল ঘিরে রয়েছে গুলশান, বাড্ডা, গুলশান লেক, নতুনবাজার ও খিলবাড়িরটেক।

আরও দেখুন 

 পশ্চিম রাজাবাজার
 শান্তিনগর
 মিরপুর ডিওএইচএস

তথ্যসূত্র 

ঢাকার পাড়া
ঢাকা উত্তর সিটি কর্পোরেশনের ওয়ার্ড
ঢাকা
শাহজাদপুর (দ্ব্যর্থতা নিরসন)

শাহজাদপুর নামে বাংলাদেশে একটি শহর রয়েছে। এছাড়াও এ নামটি দ্বারা আরও যা যা বুঝানো যেতে পারে:

বাংলাদেশ 
 শাহজাদপুর, ঢাকা -বাংলাদেশের রাজধানী ঢাকায় অবস্থিত একটি এলাকা। 
 শাহজাদপুর উপজেলা - বাংলাদেশের সিরাজগঞ্জ জেলার একটি প্রশাসনিক এলাকা।

ভারত
 শাহজাদপুর (মুর্শিদাবাদ) -ভারতের পশ্চিমবঙ্গ রাজ্যের মুর্শিদাবাদ জেলার একটি শহর।

আরও দেখুন 

 শাহজাদপুর দরগাহ মসজিদ
 শাহজাদপুর সরকারি কলেজ
বনানী লেক

বনানী লেক (বনানী হ্রদ) বনানী, গুলশান, কড়াইল এবং মহাখালীর মাঝখানে অবস্থিত ঢাকার একটি হ্রদ।

ইতিহাস 
১ জুলাই ২০১৬ সালে হলি আর্টিসান বেকারিতে  জঙ্গি আক্রমণের পর সরকার লেক দিয়ে নৌকা বা অন্য যেকোনো কিছু চলাচল নিষেধ করে। বনানী রাজধানীর অভিজাত এলাকা হিসেবে পরিচিত। এর পাশেই কড়াইল বস্তি।  বস্তির তিনদিক থেকে ঘিরে আছে বনানী-গুলশান লেক।

চিত্রশালা

আরও দেখুন 
ধানমন্ডি লেক
গুলশান লেক

তথ্যসূত্র 

ঢাকার হ্রদ
স্টারডাস্ট পুরস্কার

স্টারডাস্ট অ্যাওয়ার্ডস হল হিন্দী চলচ্চিত্রের জন্য একটি পুরস্কার অনুষ্ঠান, যা স্টারডাস্ট পত্রিকা দ্বারা স্পনসর করা হয়। এখানে পুরস্কার বিজয়ীদের এবং যে ছায়াছবিগুলির  জন্য তারা পুরস্কার পেয়েছেন, তার একটি তালিকা দেওয়া হল। ২০০৩ সালে মুক্তিপ্রাপ্ত ছায়াছবিগুলির জন্য প্রথম অনুষ্ঠান অনুষ্ঠিত হয় ২০০৪ সালে। বিভিন্ন বিরতি, অন্তর্বতী বিরতি এবং বিশেষ পুরস্কার বিতরণের মধ্য দিয়ে এই পুরস্কার অনুষ্ঠান এখনও অব্যাহত আছে।

পুরস্কার

সম্পাদকের পছন্দ 

 বর্ষসেরা চলচ্চিত্র
 বর্ষসেরা চলচ্চিত্রকার
 বর্ষসেরা অভিনেতা- পুরুষ
 বর্ষসেরা অভিনেতা- মহিলা

প্রধান পুরস্কার 

 ২০০৩ সাল থেকে বর্ষসেরা চলচ্চিত্র 
 ২০০৩ সাল থেকে বর্ষসেরা সহ অভিনেতা 
 ২০০৩ সাল থেকে সেরা সহ অভিনেত্রী 
 ২০০৯ সাল থেকে সেরা পরিচালক 
 ২০০৯ সাল থেকে সেরা অভিনেতা 
 ২০০৯ সাল থেকে সেরা অভিনেত্রী 
 সেরা নেপথ্য গায়ক - পুরুষ - ২০১৪ সাল থেকে 
 সেরা নেপথ্য গায়ক - মহিলা ২০১৪ সাল থেকে

বিরতি, অন্তর্বতী বিরতি এবং বিশেষ পুরস্কার 

 চলচ্চিত্র

 শ্রেষ্ঠ চলচ্চিত্র
 শ্রেষ্ঠ চলচ্চিত্র – কমেডি বা প্রেম
 শ্রেষ্ঠ চলচ্চিত্র – নাটক
 শ্রেষ্ঠ চলচ্চিত্র – রোমাঞ্চকর বা অ্যাকশন
  বছরের সেরা চলচ্চিত্র

 নির্দেশনা

 সেরা পরিচালক – কৌতুক বা রোম্যান্স
 সেরা পরিচালক – থ্রিলার বা অ্যাকশন
 সেরা পরিচালক – নাটক
 বছরের সেরা নতুন পরিচালক

 অভিনয়

  কৌতুক বা রোম্যান্সের সেরা অভিনেতা 
  কৌতুক বা রোম্যান্সের সেরা অভিনেত্রী 
  নাটকের সেরা অভিনেতা 
 নাটকের সেরা অভিনেত্রী 
  থ্রিলার বা অ্যাকশনে সেরা অভিনেতা 
  থ্রিলার বা অ্যাকশনে সেরা অভিনেত্রী 
 আগামী সুপারস্টার - পুরুষ 
 আগামী সুপারস্টার - মহিলা 
 সেরা নজরকাড়া অভিনয় - পুরুষ 
 সেরা নজরকাড়া অভিনয় - মহিলা

 সঙ্গীত

 একজন সংগীত পরিচালক দ্বারা স্ট্যান্ডআউট পারফরম্যান্স 
 একজন গীতিকারের স্ট্যান্ডআউট পারফরম্যান্স 
 নতুন সংগীত সংবেদন - পুরুষ 
 নতুন সংগীত সংবেদন - মহিলা

 বিশেষ পুরস্কার

 সহস্রাব্দের সেরা পরিচালক - রাজ কাপুর (মরণোত্তর)  
 সহস্রাব্দের সেরা শিল্পী - অমিতাভ বচ্চন এবং নার্গিস (মরণোত্তর)  
 প্রাইড অফ ফিল্ম ইন্ডাস্ট্রি পুরস্কার - রাজেশ খান্না, শত্রুঘ্ন সিনহা, ফিরোজ খান, অমিতাভ বচ্চন এবং বৈজয়ন্তীমালা  
 সহস্রাব্দের সেরা গায়ক - মোহাম্মদ রফি (মরণোত্তর) 
 সহস্রাব্দের কণ্ঠস্বর - লতা মঙ্গেশকর 
 নজরকাড়া নতুন মুখ - ঈশা কোপিকার (2003), সামীরা রেড্ডি (2004), শ্রিয়া সরন (২০০৯), জ্যাকলিন ফার্নান্দেজ (২০১০) 
 বছরের স্টাইল আইকন - দীপিকা পাডুকোন (২০১২), বিপাশা বসু (২০১৩), জ্যাকলিন ফার্নান্দেজ (২০১৪) 
 শতাব্দীর তারকা - অমিতাভ বচ্চন (2013)

আরো দেখুন 

 বলিউড 
 ভারতের সিনেমা 

বলিউডের চলচ্চিত্র পুরস্কার
স্টারডাস্ট পুরস্কার
রিসিপ্রক্যাল সিমেট্রি

রিসিপ্রক্যাল সিমেট্রি (Reciprocal symmetry) বা রিসিপ্রসিটি (Reciprocity) পদার্থবিজ্ঞানের অত্যন্ত গুরুত্বপূর্ণ একটি বিষয় । বিভিন্ন ধরনের রিসিপ্রক্যাল সিমেট্রি সম্বন্ধে আমরা পরিচিত কিন্তু সম্পূর্ণ নতুন এক ধরনের রিসিপ্রক্যাল সিমেট্রির ধারণা নিয়ে আসেন রাজশাহী ইউনিভার্সিটির পদার্থ বিজ্ঞান বিভাগের শিক্ষক মুশফিক আহমেদ চৌধুরী।

তথ্যসূত্র 
 
 Mushfiq Ahmad, Reciprocal Symmetry and its Relation to Einstein’s Postulate, Lorentz Tansformation and Discreteness, "International Journal of Reciprocal Symmetry and Theoretical Physics(IJRSTP), www.ijrstp.com"
বেগমগঞ্জ গ্যাসক্ষেত্র

বেগমগঞ্জ গ্যাসক্ষেত্র বাংলাদেশের নোয়াখালী জেলায় অবস্থিত একটি প্রাকৃতিক গ্যাসক্ষেত্র। এটি বাপেক্স-এর নিয়ন্ত্রণাধীন একটি প্রতিষ্ঠান।

অবস্থান 
চট্টগ্রাম বিভাগের নোয়াখালী জেলার বেগমগঞ্জ উপজেলার কুতুবপুর ইউনিয়নের এনায়েতপুর গ্রামে বেগমগঞ্জ গ্যাসক্ষেত্রের নতুন তিন নম্বর তেল-গ্যাস অনুসন্ধান জোনের অবস্থান।

আবিষ্কার 
১৯৬৮ সালে এই গ্যাসক্ষেত্রটি আবিষ্কার করা হলেও এটাকে পরবর্তী সময় পরিত্যক্ত ঘোষণা করা হয় এবং ৩৫ বছর পর তাতে গ্যাস পাওয়া যায়।

খনন ও কূপ 
রাষ্ট্রীয় প্রতিষ্ঠান বাপেক্স এই গ্যাসক্ষেত্রটি আবিস্কার করে। ২০১৫ সালে বেগমগঞ্জ গ্যাসক্ষেত্রটি থেকে গ্যাস উত্তোলন শুরু হয়। মোট ৩টি কূপের মধ্যে ১টি কূপ গ্যাস উৎপাদনে রয়েছে।

বেগমগঞ্জ গ্যাসেক্ষেত্রটি থেকে মোট উত্তোলনযোগ্য গ্যাসের মজুদ রয়েছে ৪২.০৪ বিসিএফ।

আরও দেখুন 
 বাংলাদেশের প্রাকৃতিক গ্যাসক্ষেত্রের তালিকা।

তথ্যসূত্র

বহিঃসংযোগ 

বাংলাদেশের প্রাকৃতিক গ্যাসক্ষেত্র
চট্টগ্রামের অর্থনীতি
বেগমগঞ্জ উপজেলা
১৯৬৮-এ পূর্ব পাকিস্তানে প্রতিষ্ঠিত
আটলাহুয়া

আজটেক পুরাণে আটলাহুয়া, আহ্‌টলাহুয়া, আটলাহোয়া, আটলাভা বা আটলাউয়া  ছিলেন জল, মৎস্যজীবী ও তিরন্দাজদের দেবতা। কথিত আছে, অন্তত চারটি প্রাচীন আজটেক মন্দিরে তাকে পূজা করা হত। এগুলির মধ্যে উচ্চতম মন্দিরটি আনুমানিক ২০০ ফুট উঁচু ছিল। জলে মৃত্যুর ঘটনা ঘটলে আজটেকরা তার কাছে প্রার্থনা জানাতো। জলে এই রকম একটি মৃত্যুর ঘটনা ঘটেছিল যখন হার্নান্দো কোর্তেজ টেনোচটিটলান (হ্রদের উপর অবস্থিত প্রাচীন আজটেক রাজধানী, বর্তমানে মেক্সিকো সিটি) জয় করেন। কথিত আছে, সেই সময় হ্রদের জল কাটা মুণ্ড ও মৃতদেহে ভরে উঠেছিল।

ফ্রে বার্নার্দিনো দে সাহাগানের জেনারেল হিস্ট্রি অফ দ্য থিংস অফ নিউ স্পেন: দ্য ফ্লোরেন্টাইন কোডেক্স। বুক টু: দ্য সেরেমনিজ গ্রন্থে আটলাহুয়ার আদি চিত্রটি পাওয়া যায়।

তথ্যসূত্র 

আজটেক পুরাণ ও ধর্ম
মুদাফফরগঞ্জ দক্ষিণ ইউনিয়ন

মুদাফফরগঞ্জ দক্ষিণ বাংলাদেশের কুমিল্লা জেলার অন্তর্গত লাকসাম উপজেলার একটি ইউনিয়ন।

অবস্থান ও সীমানা 
লাকসাম উপজেলার দক্ষিণ-পশ্চিমাংশে মুদাফফরগঞ্জ দক্ষিণ ইউনিয়নের অবস্থান। এ ইউনিয়নের উত্তরে মুদাফরগঞ্জ উত্তর ইউনিয়ন, পূর্বে কান্দিরপাড় ইউনিয়ন, দক্ষিণ-পূর্বে মনোহরগঞ্জ উপজেলার মৈশাতুয়া ইউনিয়ন, দক্ষিণে মনোহরগঞ্জ উপজেলার ঝলম উত্তর ইউনিয়ন, পশ্চিমে চাঁদপুর জেলার শাহরাস্তি উপজেলার রায়শ্রী দক্ষিণ ইউনিয়ন ও রায়শ্রী উত্তর ইউনিয়ন এবং উত্তর-পশ্চিমে বরুড়া উপজেলার লক্ষ্মীপুর ইউনিয়ন অবস্থিত।

প্রশাসনিক কাঠামো 
মুদাফফরগঞ্জ দক্ষিণ ইউনিয়ন লাকসাম উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম লাকসাম থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।

গ্রামসমূহের তালিকা  
 শ্রীয়াং
 কাগৈয়া
 কালিয়াপুর
 রাজাপুর 
 ফুলহরা
 নোয়াপাড়া
 মধ্য পাইকপাড়া
 রাজাপুর
 জগতপুর
 পরানপুর
 জনার্দ্দনপুর
 লক্ষীপুর

খাল ও নদী 
এই ইউনিয়নের একমাত্র নদী ডাকাতিয়া নদী, যা ইউনিয়নের দক্ষিণ-পূর্ব সীমানা বরাবর শান্তির বাজার, কালিয়াপুর, শ্রীয়াং গ্রামের পাশ দিয়ে প্রবাহিত হয়েছে। আর উল্লেখযোগ্য খালের মধ্যে রয়েছে কার্জন খাল, যা যথাক্রমে জনার্দ্দনপুর, ফুলহরা, কাগৈয়া, ছোট পরানপুর, জগতপুর, শ্রীয়াং বাজার, কালিয়াপুর গ্রামের পাশ দিয়ে প্রবাহিত হয়ে দক্ষিণ শ্রীয়াং এর নিকট ডাকাতিয়া নদীতে মিশে গিয়েছে।

হাট-বাজার 
 মাওলানা বাজার

 শ্রীয়াং বাজার

 কালিয়াপুর বাজার

 শান্তির বাজার

 রাজাপুর বাজার

আরও দেখুন 
 লাকসাম উপজেলা
 লাকসাম থানা
 কুমিল্লা জেলা

তথ্যসূত্র

বহিঃসংযোগ 

লাকসাম উপজেলার ইউনিয়ন
কান্দিরপাড় ইউনিয়ন

কান্দিরপাড় বাংলাদেশের কুমিল্লা জেলার অন্তর্গত লাকসাম উপজেলার একটি ইউনিয়ন।

ইতিহাস 
কান্দিরপাড় ইউনিয়ন পূর্বে পশ্চিমগাঁও ইউনিয়ন নামে পরিচিত ছিল।

অবস্থান ও সীমানা 
লাকসাম উপজেলার মধ্যাংশে কান্দিরপাড় ইউনিয়নের অবস্থান। এ ইউনিয়নের পশ্চিমে মুদাফফরগঞ্জ দক্ষিণ ইউনিয়ন ও মুদাফফরগঞ্জ ইউনিয়ন, উত্তরে বাকই ইউনিয়ন, উত্তর-পূর্বে লালমাই উপজেলার পেরুল দক্ষিণ ইউনিয়ন, পূর্বে লাকসাম পৌরসভা এবং দক্ষিণে গোবিন্দপুর ইউনিয়ন ও মনোহরগঞ্জ উপজেলার মৈশাতুয়া ইউনিয়ন অবস্থিত।

প্রশাসনিক কাঠামো 
কান্দিরপাড় ইউনিয়ন লাকসাম উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম লাকসাম থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।

শিক্ষা ব্যবস্থা 

।

চিত্রশালা

আরও দেখুন 
 লাকসাম উপজেলা
 লাকসাম থানা
 কুমিল্লা জেলা

তথ্যসূত্র

বহিঃসংযোগ 

লাকসাম উপজেলার ইউনিয়ন
গোবিন্দপুর ইউনিয়ন, লাকসাম

গোবিন্দপুর বাংলাদেশের কুমিল্লা জেলার অন্তর্গত লাকসাম উপজেলার একটি ইউনিয়ন।

আয়তন 
গোবিন্দপুর ইউনিয়নের আয়তন ৯ বর্গ কি.মি.।

ইতিহাস 
ব্রিটিশ শাসনামলের আনুমানিক ১৯৪৩ সালে প্রথম লাকসাম উপজেলার অধীনে বর্তমান মোহাম্মদপুর গ্রামে গোবিন্দপুর ইউনিয়নের কার্যালয় গঠিত হয়। ঐ সময়ে ইউনিয়নের চেয়ারম্যানকে গ্রাম সরকার বলা হত।
১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। 

গোবিন্দপুর ইউনিয়নের নাম নিয়ে দুটি জনশ্রুতি রয়েছে, পূর্বে গোবিন্দপুর ইউনিয়নের অধিকাংশ ছিল হিন্দুদের আধিপত্য। রাধারমন গোবিন্দ ও আশু গোবিন্দ ছিলেন গোবিন্দপুর গ্রামের ধনাঢ্য ব্যক্তিদের মধ্যে অন্যতম তারাই প্রথম গোবিন্দপুর গ্রামের নামের প্রস্তাবকারী ছিলেন। তাদের এই প্রস্তাবের কারণে গ্রামটির নামকরণ করা হয়।

অবস্থান ও সীমানা 
লাকসাম উপজেলার দক্ষিণাংশে গোবিন্দপুর ইউনিয়নের অবস্থান। এ ইউনিয়নের উত্তরে কান্দিরপাড় ইউনিয়ন, উত্তর-পূর্বে লাকসাম পৌরসভা, পূর্বে উত্তরদা ইউনিয়ন, দক্ষিণে মনোহরগঞ্জ উপজেলার খিলা ইউনিয়ন এবং পশ্চিমে মনোহরগঞ্জ উপজেলার মৈশাতুয়া ইউনিয়ন অবস্থিত।

প্রশাসনিক কাঠামো 
গোবিন্দপুর ইউনিয়ন লাকসাম উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম লাকসাম থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।

যোগাযোগ ব্যবস্থা 
লাকসাম উপজেলা থেকে মনোহরগঞ্জ যেতে পৌরসভার ০৭ নং ওয়ার্ড গাজীমুড়ার পরেই মোহাম্মদপুর গ্রামে গোবিন্দপুর ইউনিয়নের কার্যালয় অবস্থিত। উপজেলা সদর হতে ইউনিয়নের দূরত্ব ১ কি.মি.। একই সড়কে মনোহরগঞ্জ থেকে মৈশাতুয়া ইউনিয়নের আশিরপাড় বাজার থেকে ৩ কি.মি. আসলেই গোবিন্দপুর ইউনিয়ন অবস্থিত।

খাল ও নদী 
এই ইউনিয়নের একমাত্র নদী ডাকাতিয়া নদী, যা ইউনিয়নের উত্তর সীমানা বরাবর প্রবাহিত হয়েছে। আর উল্লেখযোগ্য খালের মধ্যে রয়েছে ঘাঘরিয়া ও নলুয়া। ঘাঘরিয়া খালটি ইউনিয়নের দক্ষিণ সীমানা মেল্লা গ্রামের পাশ দিয়ে প্রবাহিত হয়েছে। এবং নলুয়া খালটি ইউনিয়নের মোহাম্মদপুর গ্রাম নিকট ডাকাতিয়া নদীর থেকে শুরু হয়ে উত্তরদা ইউনিয়নের বুক চিরে দক্ষিণ দিক বরাবর প্রবাহিত হয়ে রাজাপুর (দঃ) নূরানী মাদ্রাসার নিকট এসে ঘাঘরিয়া খালে মিশেছে।

হাট-বাজার 
 ইছাপুরা নতুন বাজার

 গাজিরপাড় পল্লি বাজার

  মেল্লা বাজার

দর্শনীয় স্থান 
 আলী আশ্রাব চাঁদপুরী শাহ দরবার শরীফ

 মেল্লা মৎস বীজ ও উৎপাদন খামার

 শ্রী শ্রী পঞ্চবটী কালী মন্দির

আরও দেখুন 
 লাকসাম উপজেলা
 ডাকাতিয়া নদী
 কুমিল্লা জেলা

তথ্যসূত্র

বহিঃসংযোগ 

লাকসাম উপজেলার ইউনিয়ন
উত্তরদা ইউনিয়ন

উত্তরদা বাংলাদেশের কুমিল্লা জেলার অন্তর্গত লাকসাম উপজেলার একটি ইউনিয়ন।

অবস্থান ও সীমানা 
লাকসাম উপজেলার দক্ষিণাংশে উত্তরদা ইউনিয়নের অবস্থান। এ ইউনিয়নের উত্তর ও পূর্বে আজগরা ইউনিয়ন, উত্তরে লাকসাম পৌরসভা, উত্তর ও পশ্চিমে গোবিন্দপুর ইউনিয়ন এবং দক্ষিণে মনোহরগঞ্জ উপজেলার খিলা ইউনিয়ন ও নাঙ্গলকোট উপজেলার আদ্রা উত্তর ইউনিয়ন অবস্থিত।

প্রশাসনিক কাঠামো 
উত্তরদা ইউনিয়ন লাকসাম উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম লাকসাম থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।

খাল ও নদী 
এই ইউনিয়নের কোনো নদী নেই। আর উল্লেখযোগ্য খালের মধ্যে রয়েছে নলুয়া ও ঘাঘরিয়া। 

ঘাঘরিয়া খালটি ইউনিয়নের দক্ষিণ সীমানা বরাবর যথাক্রমে হারাখাল, পোলইয়া, রাজাপুর, বরইমুড়ী ও নাড়িদিয়া গ্রাম দিয়ে প্রবাহিত হয়েছে। আর নলুয়া খালটি গোবিন্দপুর ইউনিয়নের মোহাম্মদপুর গ্রাম নিকট ডাকাতিয়া নদীর থেকে শুরু হয়ে এই ইউনিয়ের বুক চিরে দক্ষিণ দিক বরাবর প্রবাহিত হয়ে রাজাপুর (দঃ) নূরানী মাদ্রাসার নিকট এসে ঘাঘরিয়া খালে মিশেছে।

আরও দেখুন 
 লাকসাম উপজেলা
 ডাকাতিয়া নদী
 কুমিল্লা জেলা

তথ্যসূত্র

বহিঃসংযোগ 

লাকসাম উপজেলার ইউনিয়ন
আজগরা ইউনিয়ন

আজগরা বাংলাদেশের কুমিল্লা জেলার অন্তর্গত লাকসাম উপজেলার একটি ইউনিয়ন।

অবস্থান ও সীমানা 
লাকসাম উপজেলার দক্ষিণ-পূর্বাংশে আজগরা ইউনিয়নের অবস্থান। এ ইউনিয়নের উত্তরে লাকসাম পূর্ব ইউনিয়ন ও লাকসাম পৌরসভা, পশ্চিমে ও দক্ষিণে উত্তরদা ইউনিয়ন, দক্ষিণ-পূর্বে নাঙ্গলকোট উপজেলার হেসাখাল ইউনিয়ন এবং পূর্বে নাঙ্গলকোট উপজেলার মক্রবপুর ইউনিয়ন ও পেড়িয়া ইউনিয়ন অবস্থিত।

প্রশাসনিক কাঠামো 
আজগরা ইউনিয়ন লাকসাম উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম লাকসাম থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।

খাল ও নদী  
এই ইউনিয়নে কোনো নদী নেই। আর উল্লেখযোগ্য খালের মধ্যে রয়েছে ঘাঘরিয়া খাল, যা ইউনিয়নের সামান্য দক্ষিণ সীমানা বরাবর চরবাড়ীয়া গ্রামের পাশ দিয়ে বয়ে গিয়েছে।

আরও দেখুন 
 লাকসাম উপজেলা
 লাকসাম থানা
 কুমিল্লা জেলা

তথ্যসূত্র

বহিঃসংযোগ 

লাকসাম উপজেলার ইউনিয়ন